CELEX: 62015CN0344
Language: hr
Date: 2015-07-06 00:00:00
Title: Predmet C-344/15: Zahtjev za prethodnu odluku koji je 6. srpnja 2015. uputio Appeal Commissioners (Irska) – National Roads Authority protiv The Revenue Commissioners

21.9.2015   
            
            
               HR
            
            
               Službeni list Europske unije
            
            
               C 311/32
            
         Zahtjev za prethodnu odluku koji je 6. srpnja 2015. uputio Appeal Commissioners (Irska) – National Roads Authority protiv The Revenue Commissioners
   (Predmet C-344/15)
   (2015/C 311/37)
   Jezik postupka: engleski
   
      Sud koji je uputio zahtjev
   
   Appeal Commissioners
   
      Stranke glavnog postupka
   
   
      Tužitelj: National Roads Authority
   
      Tuženik: The Revenue Commissioners
   
      Prethodna pitanja
   
   
               1.
            
            
               Ako javnopravno tijelo obavlja aktivnost kao što je pružanje pristupa cestama nakon plaćanja cestarine i ako u toj državi članici postoje privatna tijela koja naplaćuju cestarine na raznim cestama na kojima se naplaćuju cestarine u skladu s ugovorom s dotičnim javnim tijelom, sklopljenim u skladu s nacionalnim zakonskim odredbama, treba li tumačiti drugi podstavak članka 13. Direktive Vijeća 2006/112/EZ (1) na način da se dotično javno tijelo treba smatrati konkurentnim dotičnim privatnim operaterima jer bi postupanje prema javnom tijelu kao da ono nije porezni obveznik dovelo do značajnog narušavanja tržišnog natjecanja, unatoč činjenici da (a) ne postoji, niti može postojati tržišno natjecanje između javnog tijela i dotičnih privatnih operatera i (b) ne postoji dokaz o postojanju stvarne mogućnosti da neki privatni operater uđe na tržište radi izgradnje i upravljanja cestom na kojoj se naplaćuju cestarine koja bi bila konkurentna cesti na kojoj se naplaćuju cestarine kojom upravlja javno tijelo?
            
         
               2.
            
            
               Ako takva pretpostavka ne postoji, na koji način se može utvrditi nepostojanje značajnog narušavanja tržišnog natjecanja u smislu drugog podstavka članka 13. Direktive Vijeća 2006/112/EZ?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost SL L 347, str. 1. (SL, posebno izdanje na hrvatskom jeziku, poglavlje 9., svezak 1. str. 120.)